Тәжікстанда президент сайлауы қарсаңында айлық пен зейнетақы көтеріледі
"Тәжікстанда президент сайлауы қарсаңында айлық пен зейнетақы көтеріледі" | "https://abai.kz/post/117762"
TITLE: Тәжікстанда президент сайлауы қарсаңында айлық пен зейнетақы көтеріледі
URL: https://abai.kz/post/117762
META: "Тәжікстанда президент сайлауы қарсаңында айлық пен зейнетақы көтеріледі" | "https://abai.kz/post/117762"
DATE: 31.07.2020
AUTHOR(s): Abai.kz
TOTAL WORDS: 145
TEXT: Коронавирус пандемиясы кесірінен бюджет тапшылығын көріп отырған Тәжікстан үкіметі 1 қыркүйектен бастап, президент сайлауы қарсаңында, бюджет қызметкерлерінің айлығын, зейнетақы мен стипендияны көтеру туралы шешім қабылдады. Республикада президент сайлауы биыл қарашада өтеді деген болжам бар. Пандемия кезінде елде азық-түлік қымбаттады. Тұрғындар айлықтың көтерілуін дұрыс шешім деп қабылдады. Тәжікстанның қаржы министрі Файзиддин Каххорзода айлықты, стипендияны және зейнетақыны көтеру туралы жарлық жобасы дайын болғанын хабарлады. Құжат биыл 1 қыркүйекте күшіне енеді деген нұсқау бар. "Президент жарлығының жобасын біз министрліктерге келістіруге жолдадық. Пандемияға байланысты туындаған қиыншылықтарға қарамастан, біз айлық пен зейнетақыны көтеруге мүмкіндік таптық", - деді қаржы министрі. Бірақ ол мұндай шешімнің қай қаражатқа жүзеге асатынын айтпады. Соңғы мәрте елде айлық пен зейнетақы екі жыл бұрын – 2018 жылы қырқүйекте 15 пайыз көтерілген. Биыл да сондай пайызға көтеріледі. Тәжікстанда ең төменгі айлық - 400 сомони (40 доллар), ал бюджет қызметкерлерінің орташа жалақысы - 1 мың сомони (100 доллар). Abai.kz
